Projekts

LATVIJAS REPUBLIKAS MINISTRU KABINETS

2021. gada Noteikumi Nr.

Rīga (prot. Nr. .§)

**Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14., 15., 16., 17., 18. un 21. punktu, 6.1 panta otro daļu,

6.3 panta otro daļu, 6.7 panta pirmo, otro un trešo daļu

un 10.4 panta trešo daļu un Farmācijas likuma

5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A.,82A., 83A.,85A. nr.) šādus grozījumus:

1. Papildināt noteikumus ar 6.3.4 apakšpunktu šādā redakcijā:

“6.3.4 transportlīdzekļos atļauts uzstādīt nesertificētu vai nemarķētu, caurspīdīga materiāla (piemēram, plastikāta) aizsargkonstrukciju, kas norobežo transportlīdzekļa vadītāja vietu no pasažieru vietām. Aizsargkonstrukcijas stiprinājumam, novietojumam un redzamībai caur to jāatbilst normatīvo aktu par transportlīdzekļu valsts tehnisko apskati un tehnisko kontroli uz ceļa prasībām. Transportlīdzekļa vadītāja un pasažiera pienākums ir nodrošināt aizsargkonstrukcijas drošu ekspluatāciju atbilstoši pasažieru pārvadājumus reglamentējošo normatīvo aktu prasībām;”.

2. Papildināt noteikumus ar 7.9. apakšpunktu šādā redakcijā:

“7.9. normatīvajos aktos par transportlīdzekļu valsts tehnisko apskati un tehnisko kontroli uz ceļa noteiktajos gadījumos, pabeidzot transportlīdzekļa tehniskās apskates vai tehniskās kontroles uz ceļa procesu, inspektors transportlīdzekļa vadītājam vai uzrādītājam izsniedz tehniskās apskates protokolu, pamato savu lēmumu, sniedzot skaidrojumu par tiem trūkumiem un bojājumiem, kuriem pievēršama uzmanība turpmākajā transportlīdzekļa ekspluatācijas gaitā, par tiem trūkumiem un bojājumiem, kurus nepieciešams novērst, kā arī par tiem bojājumiem, kuru dēļ transportlīdzekļa ekspluatācija ir aizliegta. Vadītājs vai uzrādītājs neparaksta tehniskās apskates protokolu vai tehniskās kontroles uz ceļa protokolu.”

3. Izteikt 32.7 11.7. apakšpunktu šādā redakcijā:

“32.7 11.7. transportlīdzekļu vadīšanas apmācību un pirmās palīdzības mācību kursu praktiskās daļas individuālu apguvi un noslēguma pārbaudījuma kārtošanu, kas vienlaikus atbilst visiem šiem nosacījumiem:

32.7 11.7.1. mācības nav iespējams veikt attālināti;

32.711.7.2. persona mācības uzsākusi līdz 2020. gada 20. decembrim;

32.7 11.7.3. atbilstoši normatīvajiem aktiem personai mācības nepieciešamas iecelšanai amatā vai darba tiesisko attiecību nodibināšanai un izpildei, sertifikātu, licenču, apliecinājumu, apliecību un citu tamlīdzīgu dokumentu saņemšanai, uzturēšanai, termiņa pagarināšanai vai atjaunošanai, kā arī profesionālās kvalifikācijas atzīšanai un kompetences atbilstības apliecināšanai;

32.7 11.7.4. mācības klātienē notiek tikai individuāli pēc iepriekšēja pieraksta, kā arī pirms nodarbības ar parakstu apmācāmajam jāapliecina, ka viņam nav elpceļu saslimšanas pazīmju un viņš neatbilst nevienai cilvēku grupai, kurai šobrīd būtu jāatrodas mājas izolācijā vai karantīnā, vai viņš saskaņā ar šo noteikumu 45.1 1. apakšpunktā noteikto kārtību ir vakcinēts pret Covid-19 infekciju;

32.7 11.7.5. mācības organizē tā, lai nebūtu iespējams savstarpējs kontakts starp divām apmācāmām personām, kā arī norēķini par mācībām tiek veikti tikai ar bezskaidras naudas norēķinu;

32.7 11.7.6. apmācību laikā pasniedzējs lieto respiratoru bez vārsta, bet apmācāmā persona lieto mutes un deguna aizsegu vai respiratoru bez vārsta;

32.7 11.7.7. pēc katra apmācāmā tiek vēdināts transportlīdzeklis ne mazāk kā 15 minūtes, kā arī ir jāveic transportlīdzekļa vadības ierīču dezinfekcija;

32.7 11.7.8. pasniedzējam ne retāk kā vienu reizi nedēļā ir jāveic Covid-19 tests. Minēto testu var neveikt noteikumu 45.1punktā minētās personas. Autoskola pieprasa pasniedzējam iesniegt apliecinājumu par vakcināciju pret Covid-19 saskaņā šo noteikumu 45.1 1. apakšpunktā noteikto kārtību vai  dokumentāru pierādījumu par Covid-19 inficēšanās epizodi, vai veikto Covid-19 testu;

32.7 11.7.9. apmācību laikā transportlīdzeklī nodrošina nepārtrauktu svaiga gaisa piekļuvi caur atvērtu transportlīdzekļa sānu stiklu vai ieslēdz dalīto ventilēšanas sistēmu, ja tāda ir pieejama.

32.7 11.7.10. mācības tiek organizētas atbilstoši normatīvajiem aktiem par apmācību pirmās palīdzības sniegšanā un klātienes mācību laikā tiek nodrošināti visi piesardzības pasākumi atbilstoši Neatliekamās medicīniskās palīdzības dienesta izstrādātajām un Slimību profilakses un kontroles centra un Veselības inspekcijas saskaņotajām rekomendācijām;”.

4. Papildināt noteikumus ar 93.punktu šādā redakcijā:

“93. Par šo noteikumu 32.711.7.2. apakšpunkta nepiemērošanu tiek pieņemts atsevišķs Ministru kabineta lēmums, izvērtējot epidemioloģisko situāciju.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova